b'\n_START_ARTICLE_\nVahto\n_START_SECTION_\nHistoriaa ja nykyp\xc3\xa4iv\xc3\xa4\xc3\xa4\n_START_PARAGRAPH_\nVahto kuului alun perin Ruskon pit\xc3\xa4j\xc3\xa4\xc3\xa4n, jolloin sit\xc3\xa4 kutsuttiin Puu-Ruskoksi tai Ruskon korveksi. Itsen\xc3\xa4isen\xc3\xa4 kuntana Vahto aloitti 1870-luvulla, jolloin pidettiin ensimm\xc3\xa4inen kuntakokous._NEWLINE_Vahdon kunta liittyi Ruskoon vuoden 2009 alussa. Ruskon vaakunaksi tuli t\xc3\xa4ss\xc3\xa4 yhteydess\xc3\xa4 Vahdon vaakuna. _NEWLINE_Vahdon naapurikunnat ennen kunnan lakkauttamista olivat Aura, Masku, Myn\xc3\xa4m\xc3\xa4ki, Nousiainen, P\xc3\xb6yty\xc3\xa4, Rusko, Turku ja Yl\xc3\xa4ne. Vahdon pohjoisin piste oli Kuhankuono, joka oli aiemmin kaikkiaan kahdeksan kunnan yhteinen rajapyykki. _NEWLINE_Vahdolla on suuria sora-alueita ja runsaat hyv\xc3\xa4laatuiset pohjavesivarat. Lis\xc3\xa4ksi luonnonvaraisia soita on kunnassa useita. Vahdon suurimpia ty\xc3\xb6llist\xc3\xa4ji\xc3\xa4 on Virtasen autokoritehdas.\n_START_SECTION_\nKyli\xc3\xa4\n_START_PARAGRAPH_\nVahdon alueen kyli\xc3\xa4 ovat Askainen, Auvainen, Hemmola, Hyrk\xc3\xb6inen, Inkinen, J\xc3\xa4rvijoki (jakaa Tortinm\xc3\xa4en kanssa), Kautranta, Kierikkala, Koivisto, Kyl\xc3\xa4m\xc3\xa4ki, Laukola, Lavam\xc3\xa4ki, Parikka, Peijari, Riitti\xc3\xb6, Sepp\xc3\xa4l\xc3\xa4, Silvola, Sysim\xc3\xa4ki.\n_START_SECTION_\nRuokakulttuuri\n_START_PARAGRAPH_\nVahdon pit\xc3\xa4j\xc3\xa4ruoiksi nimettiin 1980-luvulla sianp\xc3\xa4\xc3\xa4syltty ja pullamaito.'